แท้งคุกคามประมาณ12week เป็นไปได้ไหมคะว่าน้ำเชื้อสามีไม่แข็งแรงถ้าไม่ใช่เกิดจากอะไรคะ และสามารถป้องกันไม่ให้กลับไปแท้งเหมือนเดิมได้ใหมคะ
สวัสดีค่ะ แท้งคุกคาม คือ การแท้งบุตรประเภทหนึ่ง ซึ่งทำให้มีเลือดไหลออกทางช่องคลอดขณะตั้งครรภ์โดยที่ปากมดลูกยังไม่เปิดออก ส่วนใหญ่มักเกิดในช่วงอายุครรภ์ไม่เกิน 20 สัปดาห์และอาจจะส่งผลให้หญิงตั้งครรภ์เสี่ยงต่อการสิ้นสุดการตั้งครรภ์หรือนำไปสู่การแท้งบุตร แต่คำว่าการแท้งคุกคามเองนั้นยังไม่ใช่การแท้ง ยังสามารถตั้งครรภ์ต่อไปได้สาเหตุเช่น มีติ่งเนื้อ เนื้องอกที่มดลูก หรือถุงน้ำในมดลูก การติดเชื้อแบคทีเรียหรือไวรัสบริเวณช่องคลอด ความผิดปกติของทารกในครรภ์ ตำแหน่งและลักษณะของรกที่เกาะติดอยู่บนผนังมดลูกเป็นตำแหน่งที่ผิดปกติ ท้องนอกมดลูก การได้รับบาดเจ็บรุนแรงที่ช่องท้อง มารดาอายุมากกว่า 35 ปี มารดามีโรคเรื้อรังที่ควบคุมได้ไม่ดีเช่น โรคเบาหวาน โรคอ้วน โรคเอสแอลอี โรคความดันโลหิตสูง และปัจจัยสำคัญที่เจอได้บ่อยคือการขาดฮอร์โมนเพศที่ช่วยประคับประคองการตั้งครรภ์ ทำให้เยื่อบุโพรงมดลูกไม่หนาพอสำหรับการฝังตัวของตัวอ่อนในโพรงมดลูกส่วนความแข็งแรงของน้ำอสุจิของสามีนั้นไม่ได้เป็นปัจจัยที่ส่งผลต่อการแท้งคุกคามโดยตรงค่ะ หากตั้งครรภ์ได้ แสดงว่าอสุจิแข็งแรงพอค่ะการรักษาหรือการป้องกันการแท้งนั้น ในปัจจุบันมีการใช้ยาฮอร์โมนโปรเจสเตอโรนเสริมในบางรายหรือที่รู้จักกันในชื่อ ยากันแท้ง เพื่อเพิ่มระดับฮอร์โมนโปรเจสเตอโรนของร่างกาย จากสาเหตุที่ว่าฮอร์โมนตัวนี้น้อยเกินไป จึงทำให้เกิดการหลุดลอกของตัวอ่อนออกมาการดูแลตัวเองเบื้องต้น นอนหลับพักผ่อนให้เพียงพอ ลดการทำกิจกรรมที่กระทบกระเทือนต่อครรภ์ งดการทำงานหนัก ไม่ควรเดินหรือยืนนาน ๆ หลีกเลี่ยงการมีเพศสัมพันธ์ชั่วคราว งดดื่มเหล้าและสูบบุหรี่ ลดความเครียดและความวิตกกังวลหากมีอาการเลือดออกผิดปกติทางช่องคลอด ปวดหน่วงท้องน้อย ตกขาวมีสีน้ำตาลจากการมีเลือดปน ควรรีบกลับไปพบสูตินรีแพทย์